
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 171 

24 Ιουλίου 2000 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

ΠΡΑΞΗ 35 της 21.7.2000. 

Τροποποίηση της αριθμ. 55/1998 Π.Υ.Σ. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1) Τις διατάξεις: 

α. του άρθρου 16 του Ν. 1232/1982 "Επαναφορά σε ι¬ 
σχύ, τροποποίηση και συμπλήρωση των διατάξεων του 
Ν.Δ. 4352/1964 και άλλες διατάξεις" (ΦΕΚ22 Α’). 

β.του άρθρου 8παρ. 4περιπτ. γ'του Ν. 1558/1985 "Κυ¬ 
βέρνηση και Κυβερνητικά Όργανα" (ΦΕΚ 137 Α'). 

γ. του άρθρου 29Ατου Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ 137 Α'), όπως το άρθρο αυτό 
προστέθηκε με το άρθρο 27 του Ν. 2081/1992 "Ρύθμιση 
του θεσμού των Επιμελητηρίων, τροποποίηση διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών ε- 
παγγελματιών και άλλες διατάξεις" (ΦΕΚ 154 Α') και τρο¬ 
ποποιήθηκε με το άρθρο 1 παρ. 2περ. α'του Ν. 2469/1997 
"Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις" (ΦΕΚ 38 Α'). 

δ. του άρθρου 11 παρ. 2 του Ν. 2683/1999 "Κύρωση του 
Κώδικα Κατάστασης Δημοσίων Πολιτικών Διοικητικών Υ¬ 
παλλήλων και Υπαλλήλων Ν.Π.Δ.Δ. και άλλες διατά¬ 
ξεις". (ΦΕΚ 19 Α'). 

2) Την 55/1998 Πράξη του "Αναστολή διορισμών και 
προσλήψεων στο Δημόσιο Τομέα" (ΦΕΚ 252 Α'). 

3) Την λόγω των δημοσιονομικών συνθηκών, ανάγκη πε¬ 
ριστολής των δαπανών στο Δημόσιο, στα Ν.Π.Δ.Δ., στους 
Ο.Τ.Α, καθώς και στα Ν.Π.Ι.Δ. που ανήκουν στον ευρύτε¬ 
ρο Δημόσιο Τομέα. 

4) Την ανάγκη συνολικού προγραμματισμού του αν¬ 
θρώπινου δυναμικού της δημόσιας διοίκησης, ανάλογα 
με τις πραγματικές υπηρεσιακές ανάγκες. 

5) Το γεγονός ότι, από την πράξη αυτή, δενπροκαλείται 
δαπάνη σε βάρος του Κρατικού Προϋπολογισμού. 

6) Τη σχετική πρόταση του Πρωθυπουργού, αποφασίζει 

Άρθρο 1 

Στην Π.Υ.Σ. 55/1998 (ΦΕΚ 252 Α') επέρχονται οι εξής 
τροποποιήσεις και προσθήκες: 


1. Η προβλεπόμενη στην παρ. 1 του άρθρου 1 ημερομη¬ 
νία "31-12-2000", αντικαθίσταται ως εξής: "31-12-2001". 

2. Αντί για το αναφερόμενο στο πρώτο εδάφιο της παρ. 
2 του άρθρου 2"... από το Γενικό Γραμματέα του Υπουρ¬ 
γικού Συμβουλίου..." τίθεται το "...από τον Υπουργό Εσω¬ 
τερικών, Δημόσιας Διοίκησης και Αποκέντρωσης...". 

3. Η παρ. 3 του άρθρου 2 αντικαθίσταται, ως εξής: 

"3. Οι προτάσεις για τους κατά το άρθρο 1 της παρού¬ 
σας διορισμούς, την πλήρωση θέσεων, τις προσλήψεις ή 
συμβάσεις έργου, με όλα τα κατά την παράγραφο 5 του 
παρόντος άρθρου δικαιολογητικά, υποβάλλονται δια του 
αρμοδίου Υπουργού, στη Διεύθυνση Προσλήψεων Προ¬ 
σωπικού της Γ ενικής Γ ραμματείας Δημόσιας Διοίκησης 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης. Στις προαναφερόμενες προτάσεις των αρ¬ 
μοδίων Υπουργών επισυνάπτεται εισήγηση του Γενικού 
Γραμματέα του οικείου Υπουργείου προς τον Υπουργό, 
στην οποία πρέπει να αιτιολογούνται πλήρως οι αιτούμε- 
νες εγκρίσεις ως προς την ύπαρξη πραγματικών αναγκών 
της υπηρεσίας ή του φορέα, για την κάλυψη των οποίων 
προορίζονται. Η Διεύθυνση Προσλήψεων Προσωπικού ε¬ 
πεξεργάζεται με τη συνδρομή της αρμόδιας υπηρεσίας 
του Υπουργείου Οικονομικών, τα σχετικά αιτήματα και 
στοιχεία, εισηγείται στην Επιτροπή και καταρτίζει την τε¬ 
λική απόφαση. Στην εισήγηση προς την Επιτροπή συμπε- 
ριλαμβάνονταιτα συγκεκριμένα εκείνα του προγραμματι¬ 
σμού του ανθρώπινου δυναμικού στοιχεία, έκτων οποίων 
προκύπτει η ανάγκη της πρόσληψης.". 

4. Αντί για το αναφερόμενο, στο πρώτο εδάφιο της παρ. 
5 του άρθρου 2 "... Ν. 1648/1986..." τίθεται "...Ν. 
2643/1998...". 

5. Η παρ. 7 του άρθρου 2 αντικαθίσταται, ως εξής: 

"7. Μετά την έκδοσή τους οι εγκριτικές αποφάσεις της 
κατά την παρ. 1 του παρόντος άρθρου Επιτροπής, απο- 
στέλλονται από τη Γενική Γραμματεία Δημόσιας Διοίκη¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης στους ενδιαφερομένους φορείς που 
έχουν υποβάλει το σχετικό αίτημα με κοινοποίηση στον 
αρμόδιο Υπουργό, στα μέλη της Τριμελούς Επιτροπής 
της παρ. 1 και στο Α.Σ.Ε.Π. Στις περιπτώσεις έγκρισης α¬ 
πό το Γενικό Γραμματέα της Περιφέρειας, σύμφωνα με 
την προηγούμενη παράγραφο, η απόφαση αποστέλλεται 
από τον ίδιο, στον ενδιαφερόμενο φορέα και κοινοποιεί- 

ται στα μέλη της Τριμελούς Επιτροπής της παρ. 1, στη 
Δ/νση Προσλήψεων Προσωπικού της Γενικής Γραμματεί- 
ας Δημόσιας Διοίκησης του Υπουργείου Εσωτερικών, Δη¬ 
μόσιας Διοίκησης και Αποκέντρωσης και στο Α.Σ.Ε.Π.". 

6. Στο τέλος του άρθρου 3, μετά την περίπτωση ιζ) προ¬ 
στίθεται το εξής εδάφιο: 

"Οι φορείς που προσλαμβάνουν προσωπικό, σύμφωνα 
με το παρόν άρθρο, οφείλουν να ενημερώνουν άμεσα τη 
Διεύθυνση Προσλήψεων Προσωπικού της Γενικής Γραμ¬ 
ματείας Δημόσιας Διοίκησης του Υπουργείου Εσωτερι¬ 
κών, Δημόσιας Διοίκησης και Αποκέντρωσης για τον ακρι¬ 
βή αριθμό του εκάστοτε προσλαμβανόμενου προσωπικού 
κατά κατηγορία, κλάδο και ειδικότητα, προκειμένου να υ¬ 
πάρχει δυνατότητα τήρησης των απαραίτητων στατιστι¬ 
κών στοιχείων για τον ακριβή αριθμό των προσλήψεων". 


Άρθρο 2 

1. Διαδικασίες, που κατά τη δημοσίευση της παρούσας 
Π.Υ.Σ., είναι εκκρεμείς στη Γενική Γραμματεία του Υ¬ 
πουργικού Συμβουλίου, συνεχίζονται με βάση τις διατά¬ 
ξεις της παρούσας Πράξης. 

2. Η ισχύς αυτής της Πράξης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γ ενικός Γ ραμματέαςτου Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




